Mildred Pierce (cinta)

Iste articlo ye sobre una cinta estausunidense de cine negro de 1945; ta atros usos, se veiga Mildred Pierce.

Mildred Pierce (títol orichinal, estrenada en Aragón con o títol d'Alma en suplicio) ye una cinta de cine estausunidense de cine negro estrenada l'anyo 1945 dirichida por Michael Curtiz seguntes un guión adaptau por Ranald MacDougall (basau en a novela Mildred Pierce que heba publicau James M. Cain l'anyo 1941), con una dirección de fotografía d'Ernest Haller, una banda sonora orichinal de Max Steiner, una producción cinematografica de Jerry Wald ta la productora cinematografica Warner Bros. y un elenco formau por Joan Crawford, Jack Carson, Zachary Scott, Eve Arden, Ann Blyth, Bruce Bennett, Lee Patrick, Moroni Olsen, Veda Ann Borg, Jo Ann Marlowe, Butterfly McQueen, John Compton, Charles Trowbridge y Garry Owen, entre d'atros actors.

A cinta prencipia con l'asasinato de Monte Beragon, lo segundo mariu de Mildred Pierce, asesinato d'o que la policía culpa a Bert Pierce, lo primer mariu. Mildred diz que ye imposible y prencipia a explicar en "flashback" la historia d'a suya vida dende que decidió esvurciar-se de Bert, un esvurcio provocau por a forma en que Mildred ye criando a las dos fillas d'o matrimonio, Veda de 16 anyos y que gola por destacar en a vida social y Kay, de 10 anyos, machifembra. Malas que se desepara de Bert, l'antigo socio d'iste, Wally Fay, setia a Mildred encara que ista no li fa cara. Mildred se veye obligada a treballar, amagando-le a sus fillas a on treballa, que ye en un restaurant. Cuan Veda tiene noticia d'ixo, s'avergüenya, dica que Mildred consigue ubrir o suyo propio restaurant, encara que nomás ye la propietaria d'a tercera parte, estando los atros copropietarios Monte Beragon y Wally Fay. Lo local ye un exito, pero bien luego Veda prencipia a coquetiar con Monte a la vegada que despende los diners y demana ampres d'amagau a las cambreras d'o restaurant. Ixo fa que Monte y Mildred tiengan una discusión a on Monte, que dica l'inte pareixeba admirar a Mildred, amuestra que li fa disprecio en treballar. Bien luego Mildred descubre que Veda s'ha casau d'amagau con un choven a qui en realidat no quiere y que amás a suya familia no sabe que s'han casau y ye en contra de raso d'a voda. En as negociacions ta l'esvurcio, Veda diz que ye enfardada (encara que ye mentira) ta conseguir diners d'a familia d'o suyo mariu, decindo-le dimpués a Mildred que tamién li fa disprecio por treballar, rematando la discusión con Mildred crebando lo cheque que ha recibiu la suya filla y aventando-la de casa. Tiempo dismpués, gracias a Bert descubre que su filla treballa como cantaire en un bar y decide casar-se con Monte ta dar-le a su filla una vida de luxo. encara que Monte desiche la tercera part d'o patrimonio de Mildred. Finalment, Monte vende a Bert la suya parte, a la vegada que ye forzando entre él y Veda a que Mildred acumule deutas dica lo punto que Bert decide intervenir o negocio ta que no s'esblodregue tot. Mildred descubre que en realidat Monte tien una relación con Veda, encara que ista descubre que tamién la disprecia a ella y mai no ha teniu l'obchectivo de casar-se, como ella pensaba.

A cinta s'ambienta en California en o suyo momento actual (1945) y las suyas escenas se filmoron en Glendale, Los Angeles y Malibu en California, amás d'en os Warner Brothers Burbank Studios en Burbank, tamién en California. Localizacions de Mildred Pierce en Internet Movie Database.

Ye una cinta qu ha recibiu bels premios y nominacions, en destacando un Premio Oscar (Millor Actriz) y cinco nominacions (Millor Cinta, Millor Guión Adaptau, Millor Fotografía en Blanco y Negro y dos a la Millor Actriz Segundaria) en a suya 18ena edición.

 Elenco Mildred Pierce en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 1945.
 Cintas de 1945.

 Referencias 

 Vinclos externos 
  Mildred Pierce en Internet Movie Database.
  Mildred Pierce en AllMovie.
  Mildred Pierce en l'American Film Institute Catalog de l'American Film Institute''.
  Mildred Pierce en TCM Movie.

Categoría:Cintas ambientadas en California
Categoría:Cintas ambientadas en 1945
Categoría:Cintas con banda sonora orichinal de Max Steiner
Categoría:Cintas con dirección de fotografía d'Ernest Haller
Categoría:Cintas con guión de Ranald MacDougall
Categoría:Cintas con montache de David Weisbart
Categoría:Cintas de cine negro
Categoría:Cintas d'Estaus Unius
Categoría:Cintas dirichidas por Michael Curtiz
Categoría:Cintas en anglés
Categoría:Cintas en blanco y negro
Categoría:Cintas interpretadas por Ann Blyth
Categoría:Cintas interpretadas por Bruce Bennett
Categoría:Cintas interpretadas por Butterfly McQueen
Categoría:Cintas interpretadas por Charles Trowbridge
Categoría:Cintas interpretadas por Eve Arden
Categoría:Cintas interpretadas por Garry Owen
Categoría:Cintas interpretadas por Jack Carson
Categoría:Cintas interpretadas por Jo Ann Marlowe
Categoría:Cintas interpretadas por Joan Crawford
Categoría:Cintas interpretadas por John Compton
Categoría:Cintas interpretadas por Lee Patrick
Categoría:Cintas interpretadas por Moroni Olsen
Categoría:Cintas interpretadas por Veda Ann Borg
Categoría:Cintas interpretadas por Zachary Scott
Categoría:Cintas producidas por Jerry Wald
Categoría:Cintas rodadas en Burbank
Categoría:Cintas rodadas en Glendale (California)
Categoría:Cintas rodadas en Los Angeles
Categoría:Cintas rodadas en Malibu